ભાયાવદર, તા. ૧૬ :. શનિવારે ભાયાવદરમાં હાર્દિક પટેલનો રોડ શો અને સંકલ્પ સભા યોજાઈ હતી. હાર્દિક પટેલ સહીત સમગ્ર ગુજરાત તેમજ સૌરાષ્ટ્ર પાસની ટીમનું બપોરે ૩ કલાકે આગમન થતા જાગનાથ મંદિર પાસે કુમ કુમ તિલક કરીને ભવ્ય સ્વાગત કરેલ. ત્યાર બાદ ૧૦,૦૦૦ જેટલા અભૂતપૂર્વ પાટીદાર ભાઈ-બહેનોની હાજરી સાથે જય સરદાર - જય પાટીદારના નારા સાથે ડી.જે. સથવારે રોડ શો ભાયાવદર શહેરના મુખ્ય માર્ગ ઉપરથી પસાર થયેલ. રોડ શો દરમ્યાન હાર્દિક પટેલની અભિવાદન યુવાનો, વડીલો તેમજ બહેનોએ કર્યુ હતું.